
A VÁROSSTRATÉGIAI, IDEGENFORGALMI ÉS SPORT BIZOTTSÁG
2026. október 27-i rendes ülésének határozatai

[bookmark: _GoBack]	171/2026. (X.27.) VISB számú határozat

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 54. § (1) bekezdés 25. pontja alapján az alábbi döntéseket hozza:

1. A Bizottság egyetért az Olad Platóra felvezető utakon, azaz a Márton Áron utcában az Ernuszt Kelemen utcai kereszteződés után, a Kilátó utcában a Síp utcai kereszteződés előtt, a Síp utca – Homok utca kereszteződésében, illetve Makkfa utca – Babér utcai kereszteződés előtt 30 km/h sebességkorlátozás, 7,5 t súlykorlátozás zóna táblák, valamint a 7,5 t feletti tehergépjárművek behajtása érdekében a „Kivéve engedély” kiegészítéssel jelzőtáblák kihelyezésével. 
2. A Bizottság úgy határoz, hogy a Gábor Áron utca Rumi út – Rákóczi Ferenc utca közötti szakaszon 30 km/h sebességkorlátozás kerüljön bevezetésre.
3. A Bizottság úgy határoz, hogy az Ady tér 40-42. számú ingatlanok előtt ideiglenes forgalmi rend, azaz „Megállni tilos” korlátozás kerüljön bevezetésre 2026. november 2. – 2026. december 18. közötti időszakban azzal, hogy a tábla kihelyezésével és beszedésével kapcsolatos költségek a vállalkozót terhelik.
4. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

Felelős:	Dr. Nemény András polgármester
	Horváth Soma alpolgármester 
	Tóth Kálmán, a Bizottság elnöke
/a végrehajtás előkészítéséért: 
dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

Határidő:	azonnal



A kivonat hiteléül:

Szombathely, 2026. október 27.

